ભારતની રાજનીતિમાં છ દાયકા સુધી કાર્યરત એવા અટલજીને ભારત રત્ન પણ એનાયત થયેલો છે. ખુદ જવાહરલાલ નહેરુએ એક વખત એટલે કે ૧૯૬૦ના દાયકામાં અટલ બિહારી વાજપેયીની યુવાનીમાં આગાહી કરી હતી કે, ”આ નવયુવાન એક દિવસ ભારતનો વડા પ્રધાન બનશે.” દેશનાં સૌથી શક્તિશાળી વડાં પ્રધાન ઇંદિરા ગાંધી પણ વિપક્ષમાં બેસતા અટલજીનો આદર કરતાં હતાં. એવો જ આદર પૂર્વ વડા પ્રધાન રાજીવ ગાંધી પણ વાજપેયીજી માટે ધરાવતા હતા.